Gyldenløve fort

Gyldenløve fort er ett av tre fort ved Fredriksten festning i Halden kommune. Dette fortet vender mot øst, og kan nås lettest fra Iddeveien, sørøst for Halden by. 

I 1683 ble det oppført et lite, befestet tårn på stedet, og året etter ble det reist palisadeverk omkring det. I 1703 ble palisadene revet og erstattet med ordentlig murverk. Under beleiringen i 1718 ble Gyldenløve skutt i stykker og ble stormet av svenskene den 8. desember. Fortet ble gjenoppbygd i 1720-23, men i 1752 ble det stilt spørsmål om dets strategiske betydning. Men fra 1785 ble Gyldenløve utvidet og forsterket med nye tenaljer og palisader. Det ble innredet nye batteristillinger i 1813.

I 1902 ble tårnet revet ned til 2. etasje og det ble forsterket og bygd om som base for en 12 cm Schneider-Canet tårnkanon. Men etter Karlstadtraktaten ble de moderne våpnene fjernet i 1906. På 1900-tallet ble det diskutert å gjenoppføre tårnet, men uten at dette har ført til noe konkret resultat.

Se også 
 Overberget fort

Litteratur

Eksterne lenker 
 
 

Fredriksten festning
Østfolds historie
Festningsverk i Østfold
Tusenårssteder
Haldens historie
Grensebefestningene 1895–1915
Severdigheter i Viken
Fort i Norge